ג'נרל דיינמיקס

ג'נרל דיינמיקס (באנגלית: General Dynamics) הוא קונצרן מערכות ביטחון אמריקני. נכון ל-2012 החברה היא יצרנית מערכות הביטחון החמישית בגודלה בעולם. מטה החברה שוכן בווסט פולז צ'רץ', וירג'יניה. החברה מעסיקה כ-99,500 עובדים בעולם. הכנסתה ב-2014 הסתכמה בכ-30.85 מיליארד דולר. מקורן של עיקר הכנסות החברה הוא במכירת מוצרים צבאיים, אך גם במוצרים אזרחיים של יחידת הגאלפסטרים איירוספייס שלה ובניית ספינות ותיקונן עם חברת הבת נשיונל סטיל אנד שיפבילדינג. כשני שלישים ממכירות החברה הן לממשל האמריקני. בעידן שלאחר המלחמה הקרה בו התמזגו חברות רבות בתחום הביטחון עברה החברה שינויים מבניים שאפשרו לה לשרוד. לחברה ארבע יחידות עסקיות עיקריות: תעופה וחלל, מערכות ימיות, מערכות לחימה, ומערכות וטכנולוגיות מידע. בין מוצריה הידועים הצוללת הגרעינית הראשונה, ה"נאוטילוס", הצוללות הגרעיניות מסדרת אוהיו, מטוס הקרב F-16 פייטינג פלקון וטנק המערכה M1 אברהמס. אמריקן אוברסיס מרין קורפוריישן בת' איירון וורקס אלקטריק בוט - יצרנית הצוללות הגרעיניות מסדרת אוהיו נשיונל סטיל אנד שיפבילדינג ג'נרל דיינמיקס לנד סיסטמס ג'נרל דיינמיקס ארמנט אנד טכניקל פרודקטס ג'נרל דיינמיקס אורדנס אנד טקטיקל סיסטמס ג'נרל דיינמיקס אירופיאן לנד קומבט סיסטמס ג'נרל דיינמיקס אדבנסד אינפורמיישן סיסטמס ג'נרל דיינמיקס C4 סיסטמס ג'נרל דיינמיקס אינפורמיישן טכנולוג'י ג'נרל דיינמיקס יונייטד קינגדום ג'נרל דיינמיקס וויירלס סיסטמס גאלפסטרים איירוספייס (Gulfstream Aerospace) החברה נוסדה רשמית ב-21 בפברואר 1952 לאחר שאלקטריק בוט, שנוסדה בשנת 1899, רכשה את קנדאייר מממשלת קנדה ב-1946. בשנת 1952 קונבאייר התמזגה עם ג'נרל דיינמיקס. ב-1976 מכרה ג'נרל דיינמיקס את קנדאייר בחזרה לממשלת קנדה. בשנת 1982 הוקמה היחידה העסקית לייצור מערכות לוחמה בעקבות רכישת יחידת מערכות הלוחמה של קרייזלר. בשנת 1992 ג'נרל דיינמיקס מכרה את חטיבת הטילים הטקטיים ליוז אלקטרוניקס ואת צסנה לטקסטרון. בשנת 1993 מכרה את יחידת המטוסים הצבאיים ואת חטיבת מערכות החלל למרטין מריאטה. בשנת 1994 מכרה את קונבאייר למקדונל דאגלס. בשנת 1995 רכשה החברה את בת' איירון וורקס מפראודניטל אינשורנס. ב-1996 היא רכשה את טלדיין ויאקל סיסטמס. ב-1997 היא רכשה את יחידת מערכות הביטחון ואת יחידת מערכות החימוש של לוקהיד מרטין. באותה שנה רכשה את יחידת מערכות טכנולוגיות מתקדמות, לשעבר יחידה של לוסנט, ואת קומפיוטינג דבייסס אינטרנשיונל, לשעבר חטיבה של קרדייאן קורפוריישן. ב-1988 היא רכשה את נשיונל סטיל אנד שיפבילדינג, שנוסדה ב-1905. ב-1999 רכשה את גאלפסטרים איירוספייס מפורסטמאן ליטל שנוסדה ב-1958. ב-2001 רכשה את גלקסי איירוספייס קומפני מהתעשייה האווירית לישראל. ב-2001 נוסדה דסישן סיסטמס (שהתמזגה מאוחר יותר עם ג'נרל דיינמיקס C4 סיסטמס) לאחר רכישת קבוצת מערכות המידע של מוטורולה. ב-2002 רכשה את אדבנסד טכניקל פרודקטס. ב-2003 רכשה את GM דיפנס מג'נרל מוטורס ואת Steyr Daimler Puch Spezialfahrzeug‏ (SSF) מקבוצת משקיעים אוסטריים, שרכשו את החברה ב-1998 מקונצרן שטייר דיימלר פוך. SSF הי כיום חלק מ"ג'נרל דיינמיקס אירופיאן לנד קומבט סיסטמס" שכוללת גם את סנטה ברברה סיסטמס הספרדית ואת MOWAG השווייצרית, ושהמטה שלה שוכן בווינה, אוסטריה. באותה שנה רכשה גם את ורידיאן. ב-2004 רכשה את ספקטרום אסטרו, וב-2006 רכשה את אנתאון אינטרנשיונל. אתר האינטרנט הרשמי של ג'נרל דיינמיקס (באנגלית) ג'נרל דיינמיקס, ברשת החברתית אקס (טוויטר) ג'נרל דיינמיקס, ברשת החברתית LinkedIn ג'נרל דיינמיקס, באתר אנציקלופדיה בריטניקה (באנגלית) מידע עסקי על חברת ג'נרל דיינמיקס באתרים Yahoo! Finance • MarketWatch • CNN Money • Bloomberg Business (באנגלית) ג'נרל דיינמיקס, בגוגל פיננסים ג'נרל דיינמיקס, באתר Crunchbase (באנגלית) ג'נרל דיינמיקס, באתר EDGAR של הודעות ל-SEC (באנגלית)